Downloaded from YTS.MX
Official YIFY movies site: YTS.MX
Nyár van.
- Hurrá! Nyár! - Nyár!
Viszontlátásra, Miss Othmar!
Ez a magáé, Miss Othmar.
Ezzel kihúzza a következő pár hónapot.
ÜDVÖZLET
Nyár!
Hurrá!
Hűha!
Ó!
Igen!
Gyerünk, kapd el, Snoopy!
Elkapom!
VISSZA AZ ISKOLÁBA AKCIÓ
Máris vissza az iskolába? Jaj, anyám!
LUCY ISKOLÁJA
Ennyi. A nyár utolsó medencézős napja.
Nehéz elhinni, hogy egy héten belül megint a suliban leszünk.
Máris kezd megfájdulni a hasam.
Alig várom, hogy behozzam azt a sok nyáron kimaradt alvást.
Uram, egy új iskola még neked is új lehetőségeket hoz.
Olyan sok izgalmas dolgot lehet tanulni!
Egyelőre az sem jut eszembe, amit tavaly tanultam, Marcsi.
Tényleg fura lesz átmenni az új suliba.
Nem hitted, hogy örökre ugyanaz lesz a sulink,
ugye, Linus?
Most inkább a nyár utolsó hetére kéne koncentrálnotok.
Most pedig bemutatok egy tökéletes triplaszaltós bicskaugrást.
Nézzetek és okuljatok!
Vigyázz!
Na, ott van. Az új iskolánk.
Új iskola, régi iskola. Mi a különbség?
Te kicsit sem izgulsz, Lucy?
Miért izgulnék?
Odasüssetek, mekkora! Hatalmas!
Ne is mondd, Schroeder!
Mondjuk, tényleg elég nagy.
Új osztálytermek.
Új tantárgyak.
Új tanárok.
Nagyon megváltoznak majd a dolgaink.
Tényleg?
Hogy fogunk odatalálni…
- …ezeken a folyosókon? - Tuti eltévedünk.
Számzáras szekrényt kapunk.
Mi van, ha elfelejtem a kombinációmat?
Csomó sokkal nagyobb gyerek lesz.
És nagyobb tanárok.
A tanárok nem lesznek nagyobbak.
De lehetnek.
Kíváncsi vagyok,
hogy felérem-e az ivókutat.
Azt hallottam, hogy az ebéd iszonyú vacak.
Legalább együtt leszünk.
Honnan veszed? Lehet, hogy mind másik osztályba kerülünk.
Az milyen rémes lenne!
Teljesen egyedül lennénk.
Lucy?
Hallottad, mit mondtam?
Együtt bemegyünk a belvárosba új tanszereket venni. Jössz?
Igen. Naná. Ti menjetek előre! Majd jövök én is.
Másnak is van olyan érzése, hogy egyre rövidebbek a nyarak, ahogy növünk?
Erről van egy mondás is, Chuck.
Ha jól érzed magad, repül az idő.
Igazán kár, hogy nem tarthat örökké a nyár.
Nagyobb osztálytermek?
Új osztálytársak?
Új tanárok?
Minden meg fog változni.
LEGYEN CSODÁS NYARATOK
Én szívesen felolvasom, Miss Othmar.
Tudod, mi a szabály, Snoopy! Kutya nem jöhet az iskolába!
- Hurrá! - Csak így tovább, Lucy!
Nem akarok abba az új iskolába járni.
Bárcsak megúszhatnám valahogy!
KÖNYVTÁR
„Kérdése van? Itt megtalálja a választ.”
Hát persze! A könyvtárban minden problémára megoldást találhatunk.
NYÁRI KIÁRUSÍTÁS
VISSZA AZ ISKOLÁBA AKCIÓ
Ragasztóstift.
Máris hiányzik a nyár.
Meddig tart még, Marcsi?
Majdnem megvagyok. Tessék, egy táblaszivacs, uram.
Hé, Marcsi! Akciós a számológép.
Szeretném meglepni a szüleimet azzal, hogy idén jó jegyeket szerzek.
Ebédelésből és tornából már jó vagyok. Csak a többivel kínlódom.
Értem én, Charlie Brown.
A szüleim szerint:
„Nincs nagyobb teher a kiváló képességeknél.”
Hé! Vigyázz!
Szegény, félrevezetett emberek.
Lucy, hol voltál?
Összeszedtem az összes tanszert az új évre.
Tanszert?
Nekem ezekből semmire nem lesz szükségem, Linus.
Most fedeztem fel egy óriási titkot a könyvtárban.
Végül nem fogok abba az új iskolába járni.
Miről beszélsz?
Különleges vizsgát lehet tenni.
Ha átmész, akkor előbb kapsz bizonyítványt,
és soha többet nem kell visszamenned az iskolába.
- Mit mondott? - Mi?
És mivel én mindent tudok, amit az iskolában tanítanak,
tutira csukott szemmel is leteszem azt a vizsgát.
Nahát, hogy mik vannak!
Ezt miért nem mondta még nekünk senki?
Ez igazi vizsga?
Még szép, hogy az.
És ha leteszem, akkor egész évben vakációm lesz.
Most pedig, ha megbocsátotok,
el kell mennem a végzősruha-próbára.
Lucy, várj meg!
Lucy!
- Várj egy percet! - Állj meg, légyszi!
Igen? Segíthetek?
Mi ez az egész duma, hogy nem mész vissza a suliba?
Tényleg végtelen nyarad lesz?
El tudjátok képzelni? Egy végtelen nyár.
Egész nap csak zongorázhatnék. Mindennap.
Több időm lenne a csavart labdát gyakorolni.
Gyakorold, amennyit akarod, Chuck! Én egyből visszaütöm mindet.
Hé, Lucille!
Mivel olyan biztos vagy benne, hogy átmész azon a vizsgán,
nem tudnál minket is felkészíteni, hogy mi is letegyük?
Azt akarjátok, hogy én segítsek letenni a vizsgát?
Nem is tudom. Elég sok dolgom van.
Lucy. Légyszi!
Mi ütött itt mindenkibe?
Marcsi, csodálkozom, hogy te is benne vagy ebben.
Megértem, miért kételkedsz a nővéredben, Linus.
De ha hamarabb megkapjuk a bizonyítványt,
az ugródeszka az egyetemi felvételimhez.
Te miért akarod, Franklin?
Morbid kíváncsiságből.
Légyszi, Lucy! Várj!
- Lassíts! - Örök nyarat akarunk.
Persze hogy segítek.
Unalmas lenne a környék egyetlen olyan gyerekének lenni,
akinek nem kell többet iskolába járni.
Hurrá!
Tudod, kutyák nem jöhetnek az iskolába.
Miből veszed, hogy az én osztályomba igen?
LEGJOBB TANÁRNŐ
Az én iskolám, az én szabályaim. Vedd úgy, hogy fel vagy véve!
Lucy, komolyan gondolod, hogy tanárnő lehetsz?
A tanárok igazságosak, diplomatikusak és türelmesek.
És ami a legfontosabb, gazdag a tudásuk.
Nem taníthatod, amit nem tudsz.
Rendben, figyelem! Pár nap, és vizsga.
Tartsatok velem, és egész évben nyári vakációtok lesz!
A Van Pelt Akadémia holnap reggel kezdődik.
Hurrá!
Ennek nem lesz jó vége.
- Jó reggelt, osztály! - Jó reggelt, Lucy!
Várjunk, ez nem úgy néz ki, mint egy osztályterem!
Pattynek igaza van. Hol vannak a padok?
És a tábla?
Tábla nélkül nincs iskola.
Nekem semmi ilyesmi nem kell a tanításhoz. Minden itt van, ami kell.
Szervusz, Linus! Látom, a csatlakozás mellett döntöttél.
Aligha. Megakadályozni jöttem, hogy bolondot csinálj magadból.
Miért akarod ilyen elszántan letenni ezt a vizsgát?
Osztály?
Azt akarjuk, hogy örökké tartson a nyár!
Ülj le, Linus!
Igen. Ne rontsd el mindenki másnak!
Hallottad őket. Ülj le, csatlakozz az osztályhoz!
Rendben, osztály. Kezdjünk hozzá!
Természettudományok. Az oktatás sarokkövei.
Gondoljatok bele, hol lennénk nélküle!
Se lámpa, se hűtőgép, se kereskedelmi forgalomban lévő kutyakaja.
Azonban ma a kedvenc találmányomat, a televíziót fogjuk tanulmányozni.
Hurrá!
Hogyan működik? Senki sem tudja igazán. Íme, ez a tudomány.
Nem az a dolga, hogy tudja? Ő a tanárnő.
A televízió tele van informatív és oktató műsorral,
a témák egészen a bűnüldözéstől
a gyógyításon át addig terjednek, hogy mi mossa legtisztábbra az ágyneműt.
De ha olyan műsort keresünk, ami természettudományra oktat…
Ő Mr. Spock. Hallgassátok figyelmesen! Ő tudós.
Tanárnő! Tényleg vannak űrlények az űrben?
Épp most szálltak le egy bolygón, ahol hemzsegnek, nem?
Ideje a matematikával foglalkozni. Azon belül is a számokkal.
Hirtelen a közelgő balvégzet érzése fogott el.
Ne izgulj! Könnyű lesz.
Ma azt a matekot tanítom nektek,
aminek a való életben is hasznát veszitek.
Bingó!
Bingó?
B9. Az első szám a B9.
Ez a Lucy eszméletlen jó tanárnő.
Pontosan. Ki hitte volna?
O62.
Nem tudtam, hogy a tanulás ilyen jó móka lehet.
Olyan, mintha nem is matekoznánk.
Nekem mondod?
G59.
Elnézést, tanárnő! Kizárt, hogy vizsgán legyen ilyen…
Marcsi, ha nem haragszol,
itt tanulni kell, nem közbeszólni.
Hol is tartottam? Ó, igen. I17!
Most pedig elérkeztünk a földrajzhoz!
Üdv a jó öreg Angliában,
és a világ leghíresebb órájánál, a Big Bennél!
Ahhoz képest nem is olyan nagy, hogy Big Bennek hívják.
Ez nem az igazi, uram. Egy minigolfpályán vagyunk.
Itt Angliában az elnököt királynőnek hívják.
Anglia főként arról ismert, hogy a ’60-as években megszállta a Beatles.
Aztán ezek a makacs gombafejek átterjedtek Amerikára, és elpusztították a termést.
Öcsém, te aztán tájékozott vagy, Lucy.
Mondtam nektek, hogy ez a tanítás sima ügy.
Könnyű, ha mindent csak kitalálsz.
Itt vagyunk az Atlanti-óceánnál,
ahol a rettenthetetlen Amelia Earhart első női pilótaként
1932-ben egyedül átrepült e széles vizek fölött.
Átrepült? Ez tényleg igaz, Marcsi?
Igaz bizony, uram.
Azta!
Amellett az első igaz dolog, amit Lucille eddig tanított.
Valószínűleg azért, mert itt olvasta a talapzaton.
Labda!
Elnézést! Én itt tanítanék.
Ó, igen? Tanítsa ezt, hölgyem!
O-ó! Úgy látom, lejárt itt a turistavízumunk!
KIJÁRAT
Nos, mára ennyi lenne.
Ha így folytatjuk, akkor gond nélkül sikerül az a vizsga.
Hurrá!
Köszönöm! Nem kell tapsolni.
Ha annyit tud valaki, mint én, a tanítás gyerekjáték.
Akkor holnap innen folytatjuk.
Hurrá!
És ne feledjétek, nincs házi feladat!
Lucy!
Ez meg milyen iskola?
Bevallom, nekem jobb az osztályteremben, ahol a tények nagyobb szerepet kapnak.
Lucyt le kell állítani.
Senki nem megy át azon a vizsgán azzal, amit Lucy tanít nekünk.
Szerintem nem is tanít nekünk semmit! Én ma bingóból kaptam ötöst.
Folyton azt kérdezem magamtól: „Mit tenne Miss Othmar?”
Miss Othmar…
Ez az!
Nem hagy nyugodni az érzés, hogy lemaradtunk valamiről.
Egy nagyszerű nap nagyszerű jutalmat érdemel.
Köszönöm, Miss Othmar, hogy elküldte a tesztet.
Gőze sincs, mekkora kockázatot vállaltam azzal, hogy felhívtam.
Ha a nővérem megtudja, hogy beszéltünk…
Miss Othmar? Halló?
Lázadás!
Figyelj, Lucy! Csak ámítod magad, ha azt hiszed,
hogy az osztályod átmegy a vizsgán.
Nem tudsz kilenc év tanulást egy hétbe préselni.
Ez nem vall rád, Lucy.
Mi bajod van?
Az a bajom, hogy a hátam mögött Miss Othmarhoz futsz.
Ez meg mi?
Egy kukkot sem értek belőle.
Ez egy próbavizsga.
Pont olyan, mint amit pár nap múlva teszel.
De ez nem lehet a vizsgában.
Ebből semmit nem tanítottam. Egy szót sem tudok ezekből.
Persze hogy nem. Ezért járunk az iskolába tanulni.
A trigonometriáról, világtörténelemről, térképészetről beszélek.
Az emberi anatómiáról, a biokémiáról, a makrogazdaságról, a csillagászatról,
a mikrobiológiáról, a kvantumfizikáról, a tudományos módszertanról.
Nem fogok átmenni. Az új iskolába kell majd járnom.
Gyere velünk, Lucy!
Úgy néz ki, nem lesz örök nyarunk.
Én nem megyek abba a…
Vagyis hadd vessek még egy pillantást erre a vizsgatesztre!
Lucy, fel kell adnod!
Mindenkinek meg kell mondanod, hogy ez a képtelen álom
az örök nyárról soha nem fog megtörténni.
Nem! Ígéretet tettem nekik.
Ha ez kell, hogy átmenjek a vizsgán, akkor az egészet bebiflázom,
és meg is tanítom.
Végtére is tanárnő vagyok.
Te nem vagy tanárnő!
Csak időpazarlás! Ezt vésd az eszedbe!
Ennyit a diplomáciáról.
Rendben. Ha komolyan vesszük, hogy átmenjünk azon a vizsgán,
akkor rendes osztályteremre lesz szükségünk.
Csini vagy, tancsi néni.
Több tanszerre lesz szükségünk.
Ennyit a nyugdíjalapomról.
Hé, Lucy! Miért nem jössz velünk moziba?
Majd legközelebb. Sok dolgom van.
Mindjárt bezár a könyvtár. Csipkednem kell magam.
11 842 tó.
Gladys West munkája hozzájárult
a globális helymeghatározó rendszer megalkotásához, más néven a GPS-hez.
Fontos tudni, hogy az alárendelt igék a főige elé kerülnek.
Ha 4x meg 3y egyenlő 35-tel,
akkor mi az x és y értéke, ha y prímszám?
Nem tudom, hogy bírják ki ezt a tanárok
évről évre.
Ma mit csinálunk, tanárnő?
- Szerintem természetjárásra kéne mennünk. - És ha úsznánk a természetben?
Mi folyik itt?
Miért vannak itt padok? És könyvek?
Olyan, mint egy igazi osztályterem.
Nem tudom, mit csináltál, Linus, de bármi is volt, bevált.
Oké. Figyelem, osztály!
Kérhetnék egy kis figyelmet?
Csöndet kérek!
Csöndet!
A vizsga néhány nap múlva lesz, és rengeteg dolgunk van.
Még mindig akarjátok a végtelen nyarat, igaz?
- Ó, igen. - Persze.
Oké, lássuk! Vegyétek elő az algebrakönyvet, kérlek!
„A kétváltozós kifejezés kiértékelése.”
Várjunk, azt hiszem, erről feljegyeztem valamit!
Tegnap éjjel sokkal értelmesebbnek tűnt.
Lucy?
Tudjátok, mit? Meggondoltam magam, inkább vegyétek elő a kémiakönyvet!
„A periódusos táblázat a kémiai elemeket a tulajdonságaik alapján rendszerezi.
Az első csoportban van a lítium, nátrium, kálmánium.”
Szerintem a káliumra gondoltál.
Én is ezt mondtam. A következő a rudi…
Úgy ejtik, hogy rubídium.
Ez benne lesz a vizsgatesztben?
Miért nem törizünk inkább?
Mindenki nyissa ki a történelemkönyvét!
Hála az égnek, a Mayflower.
Nem olvastam ezt a fejezetet, de a verset tudom.
Lássuk! Az 1492. évben Kolumbusz átszelte az óceánt éppen?
Bocsánat, Lucy! Nem ez van a könyvünkben.
Persze hogy nem.
Csak tudni akartam, hogy figyeltek-e.
Miért nem olvasod fel te a fejezetet az osztálynak?
„1620-ban Angliában vitorlát bontott a Mayflower,
hogy az Új Világban szabadságra leljen.
Nehéz volt a tengert átszelő út.
A rossz tervezés és a pontatlan számítások hamar világossá tették előttük,
hogy nem tudnak annyit, mint hitték.
Ha a legénység kevésbé tapasztalt, az út kudarccal végződik.”
Állj!
Mi?
Nem bírom tovább. Nem vagyok igazi tanárnő.
Mi?
Én nem tudok mindent.
Soha nem fogunk átmenni ezen a vizsgán.
Nem lesz végtelen nyár.
Vége. Sajnálom, hogy cserben hagytalak titeket.
Az órának vége.
Hát, szép álom volt, amíg tartott.
Nem hiszem el, hogy a nyár utolsó hetét erre pazaroltuk.
Menjünk innen!
Én azon gondolkodtam, azért ötöst kapok-e
a rendes bizonyítványomba.
Ne is mondj semmit!
Akkor később találkozunk, Linus.
Büszke vagyok rád, Lucy.
Bátorság kell ahhoz, hogy beismerjük, ha túl nagy fába vágtuk a fejszénket.
Valami nem hagy nyugodni.
Mindig szerettél iskolába járni.
Akkor miért hajtottál ennyire, hogy hamarabb végezhess?
Félek elmenni abba az új iskolába.
Te? Félsz? Én nem ilyennek ismerlek, Lucy.
Minden meg fog változni.
Akarsz tudni egy titkot?
Én is félek.
Tényleg?
Egyet ne felejts el, Lucy!
Azon az első napon az iskolában, amikor leszállunk a buszról,
én ott leszek melletted.
Köszönöm, Linus!
Csak nem tudom, hogy készen állok-e rá.
Tanárnőnek lenni kemény munka.
Hullafáradt vagyok.
ZÁRVA
Ma van az első tanítási nap!
Jó reggelt!
- Tetszik a frizurád. - Várod a sulit?
Elaludtam!
Hé, Charlie Brown! Fordítva van rajtad az ing.
Elhatároztam, hogy idén
nem támasztok nagy elvárásokat magammal szemben.
A nagy elvárások kudarcba fulladnak.
Így aztán természetesen, elvárások nélkül jön…
A siker! Ez tetszik, Charlie Brown.
Ez tetszik.
Alig várom, hogy megnézzem a zenetermet.
Tudtátok, hogy saját Steinway D hangversenyzongorájuk van?
Azta!
Olyan izgatott voltam tegnap este, hogy előre szorgalmi feladatot csináltam.
Ímhol Dzsószer fáraó lépcsős piramisa, teljes egészében kockacukorból.
Süti.
Hé, Lucille!
Jobban is utánanéztem annak az Amelia Earhartnak.
Tudtad, hogy gyerekkorában
azt mondta, hogy bármit meg tud csinálni, amit egy fiú, és meg is tette?
Ő az a fajta ember, aki én is szeretnék lenni,
és arra emlékeztet, amilyen ember te vagy.
Ó, igen? És az milyen fajta ember?
Rettenthetetlen! Mindig is úttörő voltál,
soha nem hátrálsz meg a kihívások elől.
Alig várom, hogy megtudjam, kiről fogok még tanulni.
Idén biztosan ébren fogok maradni.
Na, mire vártok még?
Nem akartok elkésni az első tanítási napon, ugye?
Azt mondtad, hogy ott leszel mellettem.
Mit csináltam a nyári szünetben? Írta: Lucy Van Pelt.
A nyaram nem csak a strandolásról szólt,
vagy a szentjánosbogarakról egy befőttesüvegben,
vagy a játékról a szabadban naplementéig.
Ennél sokkal több volt.
ÜDVÖZÖLJÜK AZ ÚJ TANULÓKAT
Talán a legfontosabb az volt ezen a nyáron, hogy megtanultam,
mennyire különlegesek a tanárok.
A változás elég ijesztő tud lenni, amikor felnősz,
de itt lépnek színre a tanárok.
Segítenek leküzdeni a félelmeinket,
hogy az álmaink nyomába eredhessünk.
A tanárok nem csak sok könyvet olvasnak, és sok mindent tudnak.
Az ösztönzésünkre mindent beleadnak, hogy jobbak legyünk.
Hurrá!
A tanár barát, pártfogó, példakép.
Segítenek, ha le vagyunk törve. Ha félünk.
Amit a tanárok változtatnak az életünkön, azt visszük magunkkal,
túl az osztálytermek falain, beivódik a szívünkbe, az eszünkbe
és a jövőnkbe.
Ezért köszönöm, Miss Halverson. Köszönöm, hogy tanárnő.
Mi, tanulók talán nem mindig becsüljük eléggé a tanárainkat,
de az én szememben maguk hősök.
Szerettem volna, ha ezt tudja.
Hé! Több tiszteletet!
Remélem, tudja, mibe keveredett ezzel a bandával.
Hé, Snoopy! A 34. oldal.
VÉGE!
CHARLES M. SCHULZ PEANUTS CÍMŰ KÉPREGÉNYE ALAPJÁN
A feliratot fordította: Binder Natália
KÖSZÖNJÜK, SPARKY. EMLÉKED ÖRÖK.